wickkiey/tamil-wikipedia-chunked huggingface dataset:
# படிமம்:The Aviator poster.JPG

## Fair use in த ஏவியேட்டர்

Though this image is subject to copyright, its use is covered by the U.S. fair use laws because:
1. It's a low resolution copy of a Film Poster / VHS or DVD Cover.
1. It doesn't limit the copyright owner's rights to sell the film in any way, in fact, it may encourage sales.
1. Because of the low resolution, copies could not be used to make illegal copies of the artwork/image.
1. The image is itself a subject of discussion in the article or used in the infobox thereof.
1. The image is significant because it was used to promoted a notable film.
# படிமம்:The Aviator poster.JPG

## Source

1. Derived from a digital capture (photo/scan) of the Film Poster/ VHS or DVD Cover (creator of this digital version is irrelevant as the copyright in all equivalent images is still held by the same party). Copyright held by the film company or the artist. Claimed as fair use regardless.
# நெடும்பார தாயனார்

**நெடும்பார தாயனார்** ஒரு பார்ப்பன முனிவர். இவர் நெடும்பாரம் (பாரம்) என்னும் ஊரினர். சேர அரசன் மூன்றாம் பதிற்றுப்பத்துத் தலைவன் களங்காய்க்கண்ணி நார்முடிச் சேரலை வழிநடத்திச் சென்று இருவருமாகத் தவம் மேற்கொண்டனர்.  
பாரம் என்னும் ஊர் உண்டு. இதனைத் தலைநகராகக் கொண்டு நன்னன் என்னும் அரசன் ஆண்டுவந்தான்.  
பனம்பாரம் (பாரம்) என்னும் ஊரினர் பனம்பாரனார். இவர் தொல்காப்பியத்துக்குச் சிறப்புப் பாயிரம் எழுதியவர்.
# பிடவம்

பிடவம் (Randia malabarica) என்னும் மலர் பிடவு என்னும் சொல்லாலும் குறிக்கப்படும்.
:பிடவம் மலர் படம். பி.எல்.சாமி போன்ற அறிஞர் கருத்து  
பிடவூர் என்பது சங்ககால ஊர்களில் ஒன்று.  
பிடவ மலரைப்பற்றிச் சங்கப்பாடல்களில் உள்ள குறிப்புகள் இதன் தன்மையை உண்ணர்த்துகின்றன. கார்கால முதல் மழையின்போது ‘குப்’ என்று ஒரே நாளில் காடெல்லாம் பூத்துக் குலுங்கும். மறுநாளே அத்தனையும் கொட்டிப்போகும். இப்படி ஒரு வார காலம் பூக்கும். இவ்வளவுதான் இதன் வாழ்வு. இதனை இக்காலத்தில் குட்டிப்பிலாத்தி என்கின்றனர்.
;இடம்
- முல்லை நிலத்தில் பூக்கும்.
- மலைக்காட்டில் பூக்கும்.
- மணல் வெளியிலும் பூக்கும்.
- வழியெங்கும் பூத்துக் குலுங்கும்.
;பருவம்
- கார் பருவத்தில் மலரும்
- வானத்தில் மேக மூட்டத்தில் நனைந்து பூக்கும்.
- மாலையில் மலரும்
- கூர்நுனி கொண்ட களாக்காய் காய்க்கும்போது பிடவு மலரும்
;தோற்றம்
- இலை இல்லாமல் பூத்துக் குலுங்கும்.
- செடியில் நீண்ட முட்கள் இருக்கும்.
- செடி முடம்பட்ட கால், கை போல இருக்கும்.
- செடி கருமையாகவும் இருக்கும். பூ வெண்மையாக இருக்கும்.
- காம்பு நீளமாக இருக்கும்.
- மொட்டுகள் கூர்மையாக இருக்கும்.
- வெள்ளை வெளேர் எனப் பூத்துக் குலுங்கும்.
- குளுமையும் நறுமணமும் கொண்டது.
- குலை குலையாகப் பூக்கும்.
- பூவின் முதுகில் சிவந்த கோடுகள் இருக்கும்.
;பறவை
- பறவைகள் பிடவப் பூக்குலைக்குள் பதுங்கும். பறவை கடத்திடைப் பிடவின் தொடைக்குலை சேக்கும்.
;ஊர்
- பிடவூர் என்பது சங்ககால ஊர்களில் ஒன்று.
;பூக்கூடை
- பிடகை என்னும் சொல் பூக்கூடையை உணர்த்தும்.
# பிடவம்

## இவற்றையும் காண்க

:சங்ககால மலர்கள்
# மெட்ரிக் முறை

"மெட்ரிக் முறை அனைத்து மக்களுக்கும் அனைத்து நேரங்களுக்கும் உரியது." (Condorcet 1791) மெட்ரிக் அளவுகளில்
படத்தில் காட்டியவாறு நான்கு பொருட்கள் பயன்படுத்தப்படுகின்றன. அளவை நாடா செண்டிமீட்டரிலும், வெப்பமானி செல்சியசிலும் அளவிடப்படுகின்றன. கிலோகிராம் நிறை வீட்டுப்பயன்பாட்டிற்குப் பயன்படுகிறது. மின் பல்வகை அளவி வால்ட்டு, ஆம்ப்பியர், மற்றும் ஓம்களிலும் அளவிடப்படுகின்றன.]]
**மெற்றிக்கு முறை** (*Metric system*) என்பது அனைத்துலக தசமப்படுத்தப்பட்ட அளவை முறை ஆகும். இந்த முறை, 1799 ஆம் ஆண்டு பிரான்சு நாட்டினால் அறிமுகப்படுத்தப்பட்ட mètre des archives மற்றும் kilogramme des archives போன்றவைகளை அடிப்படையாகக் கொண்டிருந்தது. நாளடைவில் மீட்டர் மற்றும் கிலோகிராம் போன்ற அலகுகளுக்குரிய வரையறை நுண்ணியமாக திருத்தப்பட்டதோடு, மெற்றிக்கு முறையின் கீழ் மேலும் பல அலகுகள் கொண்டுவரப்பட்டன. பத்தொன்பதாவது நூற்றாண்டின் இறுதியிலும் இருபதாம் நூற்றாண்டின் தொடக்கத்திலும் பல்வேறு மாற்றுருவங்கள் மெற்றிக்கு முறையில் வெளிப்பட்டாலும், ‘அனைத்துலக முறை அலகுகள்’ என்பதன் ஒத்தசொல்லே ‘மெற்றிக்கு முறை’ என்பதாகும். இந்த அனைத்துலக முறையே உலகின் பெரும்பாலான நாடுகளின் அதிகாரப்பூர்வமான அளவீட்டு முறைமையாகும்.  
மெற்றிக்கு முறையை பயன்படுத்தலாம் என்பது 1866 ஆம் ஆண்டு அதிகாரப்பூர்வமாக ஒப்பளிக்கப்பட்டது. ஆனாலும் இன்னமும் அமெரிக்க ஐக்கிய நாடுகள் மெட்ரிக் முறையை ஒரு அதிகாரப்பூர்வமான அளவு முறையாக பயன்படுத்தவில்லை. ஐக்கிய இராச்சியம் மெட்ரிக் முறையை அதிகாரப்பூர்வமான அளவு முறையாக பின்பற்றினாலும்கூட, அங்கு 'இம்பெரியல் முறை' (imperial system) எனும் அளவு முறையும் பரவலாக உபயோகத்தில் உள்ளது.
# மெட்ரிக் முறை

## சிறப்புக்கூறுகள்

மெட்ரிக் முறை அது தோன்றிய தொட்டு பல்வேறு மாற்றங்களையும் முன்னேற்றங்களையும் கொண்டிருந்தாலும் அதன் அடிப்படைக்கூறுகளை இன்னமும் தக்கவைத்துள்ளது.
# மெட்ரிக் முறை

## சிறப்புக்கூறுகள்

### பொதுமை

பிரெஞ்சு தத்துவியலாளர் Condorcet சொன்னது போல, “மெட்ரிக் முறை அனைத்து மக்களுக்கும் அனைத்து நேரங்களுக்கும் உரியது’’. சாதாரண மனிதர்கள், பொறியாளர்கள், வானியல் வல்லுனர்கள், இயற்பியல் அறிஞர்கள் முதலானோர் பயன்படுத்தும் வகையில் பெருவாரியான முன்னொட்டுகள் வரையறுக்கப்பட்டுள்ளன.  
பிரெஞ்சு அரசாங்கம் தனது அளவீட்டு முறையை செப்பனிட முடிவு செய்தது. 1780 ஆம் ஆண்டின் பிற்பகுதியில் தல்லிராண்ட் (Talleyrand) என்பவர் ரிக்ஸ் (Riggs, பிரித்தானிய நாடாளுமன்ற உறுப்பினர்), ஜெபர்சன் (Jefferson, அமெரிக்க அரசுச் செயலர்) போன்றோருக்கு அழைப்பு விடுத்தார். உலகம் முழுமைக்கும் பொதுவானதொரு வரையறையை பிரெஞ்சு நாட்டுடன் இணைந்து உருவாக்குமாறு அவர்களுக்கு வேண்டுகோள் விடுத்தார்.ஆனால் இம்முயற்சி வெற்றிபெறவில்லை. 1875 ஆம் ஆண்டு வரை பிரெஞ்சு அரசாங்கத்தின் வசமே மெட்ரிக் முறை இருந்து வந்தது.  
உலகமயமாக்கும் ஒரு முயற்சியாக, ‘பொது அலகுக் குறியீடுகள்’ உருவாக்கப்பட்டன. உதாரணமாக, நீளத்தை அளப்பதற்கு km எனும் அலகு கீழ்க்காணும் மொழிகளில் வழங்கப்படுவதற்கென உருவாக்கப்பட்டது:.
- பிரெஞ்சு, பிரித்தானிய ஆங்கிலம் – kilometre
- ஜெர்மன், டேனிஷ், அமெரிக்க ஆங்கிலம் – kilometer
- ஸ்பானிஷ் – kilómetro
- போர்ச்சுக்கிசி – quilómetro
- இத்தாலியன் – chilometro
- கிரீக் – χιλιόμετρα
- ரஷ்யன் - Километр
# மெட்ரிக் முறை

## சிறப்புக்கூறுகள்

### தசமப் பன்மடி

நேரம் மற்றும் தளக்கோணத்திற்குரிய 'SI அல்லாத அலகுகள்' மட்டுமே தசமத்தை அடிப்படையாகக் கொண்டிருப்பதில்லை. மெட்ரிக் முறையில் மற்ற எல்லா அலகுகளும், தசமத்தை அடிப்படையாகக் கொண்டவை.
தசம அலகுகளின் பன்மடிகளும், வகுத்தல்களும் பத்தின் காரணிகளாகும் (factors of the power of ten). ப்ளெமிஷ் கணிதவியலாளர் சைமன் ஸ்டீவின் (Simon Stevin) என்பவர், இந்த யோசனையை 1586 ஆம் ஆண்டு தெரிவித்து அறிமுகப்படுத்தினார்.  
பதின்ம முறை (base 10 arithmetic), அலகு மாற்றத்திற்கு பயன்படுத்தப்படுகிறது. தசமப்புள்ளியை நகர்த்துவதன் மூலமோ, அடுக்குக்குறியை மாற்றுவதன் மூலமோ அலகுகளை வேறுபடுத்திக் காட்ட இயலும்.
உதாரணம்: ஒளியின் வேகம் = 299792.458 கிலோமீட்டர்/நொடி எனக் குறிப்பிடப்படலாம்; அல்லது 2.99792458 x 10<sup>8</sup> மீட்டர்/நொடி எனவும் குறிப்பிடப்படலாம்.
# மெட்ரிக் முறை

## சிறப்புக்கூறுகள்

### SI அலகு முறைக்குள் வராத அலகுகள்

டன் (1000 கிலோ கிராம்கள்), லிட்டர் (௦துல்லியமாக 0.001 மீ<sup>3</sup>) மற்றும் ஹெக்டர் (10000 மீ<sup>2</sup>) போன்ற SI அலகு முறைக்குள் வராத அலகுகள், SI அலகு முறைக்குள் வர சிஜிபிஎம் அனுமதி வழங்கியது.
# மெட்ரிக் முறை

## சிறப்புக்கூறுகள்

### முன்னொட்டுகள்

| tera | டெரா | T | 1000000000000 |  |
| --- | --- | --- | --- | --- |
| giga | ஜிகா | G | 1000000000 |  |
| mega | மெகா | M | 1000000 |  |
| kilo | கிலோ | k | 1000 |  |
| hecto | ஹெக்டோ | k | 1000 |  |
| - | - | 1 |  |  |
| deci | டெசி | d | 0.1 |  |
| centi | சென்டி | c | 0.01 |  |
| milli | மில்லி | m | 0.001 |  |
| micro | மைக்ரோ | μ | 0.000001 |  |
| nano | நானோ | n | 0.000000001 | } |
# மெட்ரிக் முறை

## சிறப்புக்கூறுகள்

### மீண்டும் உற்பத்தி செய்யத்தக்க முதலுருக்கள்

அடிப்படை அலகுகளின் முதலுருக்களை உருவாக்கி அவற்றின் நகல்களை அங்கீகரிக்கப்பட்ட மையங்களுக்கு அனுப்புதலே தரப்படுத்துதலாக ஆரம்பத்தில் இருந்தது. ஆனால் இவ்வகையான நடைமுறை, பல சிக்கல்களை தோற்றுவித்தது. ஒவ்வொரு நாடும், முதலுருக்களை ஒவ்வொருமுறையும் சரிபார்க்க வேண்டிய சூழ்நிலை ஏற்பட்டது.  
இச்சிக்கல்களைத் தவிர்க்கும் பொருட்டு ஒவ்வொரு அலகுக்கும் உரிய வரையறை, முறைப்படி உருவாக்கப்பட்டது; தேவைப்படும் அனைத்து உபகரணங்களையும் கொண்ட எந்த ஒரு ஆய்வகமும் தனக்குரிய தர ஆவணத்தை உருவாக்கிக் கொள்வதே இதன் நோக்கமாகும்.
# மெட்ரிக் முறை

## சிறப்புக்கூறுகள்

### புரிந்துகொள்ளத்தக்க வகையில் அளவீடு

கலைப் படைப்புகளைக் கொண்டு விளக்காமல் புரிந்துகொள்ளத்தக்க வகையில் அடிப்படை அலகுகள் அளக்கப்பட வேண்டும் என்பதும் மெட்ரிக் முறையின் நோக்கம் ஆகும். 1799 ஆம் ஆண்டு மீட்டர் மற்றும் கிலோகிராம்களுக்குரிய முதலுருக்கள் உருவாக்கப்பட்டன. அதன்பிறகு 1889 ஆம் ஆண்டு புதிய முதலுருக்கள் இவ்வலகுக்களுக்காக உருவாக்கப்பட்டன. இப்புதிய முதலுருக்கள், அக்காலத்தைய சிறந்த தொழில்நுட்பத்தைப் பயன்படுத்தி தயாரிக்கப்பட்டன. நிலைத்தன்மையை உறுதி செய்ய, பெரும் முயற்சி எடுக்கப்பட்டது.
# மெட்ரிக் முறை

## சிறப்புக்கூறுகள்

### ஓரியல்பு

ஒரு சீரான சிஜிஎஸ் முறையை மேம்படுத்துவதிலும், மின் அலகுகளை மெட்ரிக் முறைக்குள் உள்ளடக்கியதிலும் முக்கியப் பங்கு வகித்தார்.]]
# மெட்ரிக் முறை

## வரலாறு

### ஆரம்பகால முறை

18 Germinal, Year III (7 ஏப்ரல் 1795 ) எனும் சட்டம், ஐந்து அளவீட்டு அலகுகளை கீழ்க்காணுமாறு வரையறுத்தது:
- நீளம் - மீட்டர் (metre)
- நிலப்பரப்பு - ஆர் (are - 100 m<sup>2</sup> )
- அடுக்கிவைக்கப்பட்ட எரிவிறகுகளின் கன அளவு - ஸ்டெர் ( stère - 1 m<sup>3</sup> )
- திரவங்களின் கன அளவு - லிட்டர் (litre - 1 dm<sup>3</sup> )
- நிறை - கிலோகிராம்  
ஆரம்பகால மெட்ரிக் முறை, சில முன்னொட்டுக்களை மட்டுமே உள்ளடக்கியிருந்தது. அவை: மில்லி (milli -ஆயிரத்தில் ஒரு பங்கு) முதல் மைரியா (myria - பத்தாயிரம்) வரை. ஆரம்பகால மெட்ரிக் முறை, 'பத்தின் மடங்குகள்' என்பதனை அடிப்படையைக் கொண்டிருந்தது.  
கிலோகிராம் என்பது ஆரம்பத்தில் கிரேவ் (grave) என்றழைக்கப்பட்டது. கிரேவின் ஆயிரத்தில் ஒரு பங்கிற்கு கிராம் (gram) எனும் பெயர் வழங்கப்பட்டது.  
1799 ஆம் ஆண்டு, டிசம்பர் 10 அன்று பிரான்ஸ் நாடு, மெட்ரிக் முறையை உபயோகத்திற்கு எடுத்துக்கொண்டது; ஆரம்பத்தில் பாரிஸ் நகரத்திலும் பின்னர் நாடு முழுவதும் பயன்படுத்தியது.
# மெட்ரிக் முறை

## மாற்றுருவங்கள்

மெட்ரிக் முறையில் பல்வேறு மாற்றுருவங்கள், Mètre des Archives மற்றும் Kilogramme des Archives போன்றவற்றின் அடிப்படை அலகுகளை பயன்படுத்தி உருவாக்கப்பட்டன. அந்த மாற்றுருவங்கள், வருவிக்கப்பட்ட அலகுகளின் வரையறையைப் பொறுத்து வித்தியாசப்படுத்தப்பட்டன.  
| நீளம் (*l*) | சென்ட்டி மீட்டர் (cm) | மீட்டர் (m) | மீட்டர் |  |
| --- | --- | --- | --- | --- |
| திணிவு(*m*) | கிராம் (g) | கிலோகிராம் (kg) | டன் (t) |  |
| காலம் (*t*) | நொடி அல்லது வினாடி (s) | நொடி அல்லது வினாடி | நொடி அல்லது வினாடி |  |
| திசைவேகம்(*v*) | சென்ட்டி மீட்டர்/நொடி (cm/s) | மீட்டர்/நொடி (m/s) | மீட்டர்/நொடி (m/s) |  |
| முடுக்கம் (*a*) | கள் (Gal) | மீட்டர்/நொடி<sup>2</sup> (m/s²) | மீட்டர்/நொடி<sup>2</sup> (m/s²) |  |
| விசை (*F*) | டைன் (dyn) | நியூட்டன் (N) | தேனே (sn) |  |
| அழுத்தம் (*p*) | பாரே (Ba) | பாஸ்கல் (Pa) | பீஸ் (pz) |  |
| ஆற்றல் (*W*) | எர்க் (erg) | ஜூல் (J) | கிலோஜூல் (kJ) |  |
| திறன் (*P*) | எர்க்/நொடி (erg/s) | வாட் (W) | கிலோவாட் (kW) |  |
| பாகுத்தன்மை (*µ*) | போய்ஸ் (p) | Pa·s | pz·s | } |
# டைனமைட்டு

**டயனமைட்டு** (*Dynamite*) என்பது "தழைமவீருயிரகக் களிக்கரை" (*நைட்ரோகிளிசரின்*) என்ற வெடி மருந்தினால் அமைந்தது. தொடக்கத்தில் பயன்படுத்தப்பட்டவை டயட்டம் மண் அல்லது பிற உறிஞ்சும் தன்மையுள்ள பொருட்களான கிளிஞ்சல் பொடி, களிமண், ரம்பத்தூள் அல்லது மரக்கூழ் என்பனவாகும். ரம்பத்தூள் போன்ற கரிமப்பொருட்களை பயன்படுத்தும் டயனமைட்டு குறைந்த சமநிலையுடன் (less stable) இருப்பதால் இதன் பயன்பாடு முற்றிலும் கைவிடப்பட்டது. சுவீடனைச் சேர்ந்த பொறியியலாளரும் வேதியியல் வல்லுனருமான ஆல்பிரட் நோபல் என்பவரால் கிரம்மல் (கீச்தச்ட் சிலேச்விக்-ஹோல்ச்டீன், செருமனி) என்னுமிடத்தில் டயனமைட்டு கண்டுபிடிக்கப்பட்டு, 1867 ஆம் ஆண்டு காப்புரிமை பெறப்பட்டது. இந்த வெடி வகை பொருளின் பெயர் *டயனமிஸ்* என்ற கிரேக்க வேர்ச்சொல்லிலிருந்து தோன்றியதாகவும் இதன் பொருள் "ஆற்றலுடன் தொடர்புடையது" என்பதாகும்.  
டயனமைட்டு வழக்கமாக 8 அங்குலம் (20 செ.மீ) நீளமும் 1 1/2 அங்குலம் (3.2 செ.மீ) குறுக்கு விட்டமும், 0 5 பவுண்டு (0 .23 கி.கிராம்) அளவுகளில் குச்சியாக விற்கப்படுவதுண்டு. வேறு சில அளவுகளும் உள்ளன. நைட்ரோகிளிசரின் சார்புடைய டயனமைட்டின் தேக்க ஆயுள் (*shelf life*), தகுதியான தேக்க வரையறைகளுக்கு (*storage conditions*) உட்பட்டு அது உருவாக்கிய நாள் (*date of manufacture*) முதல் ஒரு ஆண்டு எனப் பரிந்துரைக்கப்பட்டுள்ளது. தேக்க வரையறை என்பது தேக்க ஆயுளுடன் தொடர்புடைய நிபந்தனையாகும்.. பொதுமக்களின் டயனமைட்டு பற்றிய அறிவு 'அரசியல் டயனமைட்டு' போன்ற உருவகங்களைப் பயன்படுத்தும் அளவுக்கு சிறந்துள்ளது.
# டைனமைட்டு

## பயன்கள்

டயனமைட்டு பயன்படுத்தப்படும் பணிகள் இவை: சுரங்கத் தொழில், கல் வெட்டி எடுத்தல், கட்டுமானம், மற்றும் தகர்த்தல் பணிகள். போர்முறைகளில் இதன் பயன்கள் வரலாற்று முக்கியத்துவம் வாய்ந்தது. நிலையற்ற தன்மையுடைய நைட்ரோகிளிசரின் பயன்பாடு, குறிப்பாக இதன் உறையும் தன்மை, படைத்துறையினருக்கு ஏற்புடைத்ததாக இல்லை.
# டைனமைட்டு

## வரலாறு

காப்புரிமை விண்ணப்பம்]]
டயனமைட்டு, அல்பிரெட் நோபல் என்பவரால் கண்டுபிடிக்கப்பட்டது. கரு மருந்தைவிட பாதுகாப்பாகக் கையாளும் தன்மையுடையது. நோபல், இங்கிலாந்தில் 1867 ஆம் ஆண்டு மே மாதம் 7 ஆம் தேதி அன்று தன கண்டுபிடிப்பிற்கான காப்புரிமை பெற்றார். தொடர்ந்து சுவீடனில் 1867 ஆம் ஆண்டு அக்டோபர் மாதம் 19 ஆம் தேதி அன்று காப்புரிமை பெற்றார் இவர் டயனமைட்டை ”நோபலின் வெடி திறன்” என்ற பெயரில் விற்றார். அறிமுகமான உடனேயே டயனமைட்டு, நைட்ரோகிளிசரின் மற்றும் கருமருந்தை விடவும், பரவலான பயன்பாட்டினைப் பெற்றது. நோபல் காப்புரிமையை திறம்படக் கையாண்டதால் உரிமம் பெறாத நிறுவனங்கள் மூடப்பட்டன. எனினும் சில அமெரிக்க வர்த்தகர்கள் சற்றே மாறுபட்ட கலவை முறையை காட்டி காப்புரிமை பெற்றனர். இந்த கண்டுபிடிப்பு வன்முறையாளர்களைக் கொண்டாட வைத்தது.
# டைனமைட்டு

## உற்பத்தி

தரமான டயனமைட்டு மூன்று பங்கு நைட்ரோகிளிசரின், ஒரு பங்கு டயட்டம் மண் மற்றும் சிறிய அளவில் சோடியம் கார்போனெட்டு என்ற அளவில் இருக்கும். இந்தக் கலவை சிறிய குச்சிகளாக உருவாக்கி காகிதத்தாளால் சுற்றப்படுவதுண்டு. நைட்ரோகிளிசரின் என்பது மட்டும் மிகப்பெரிய ஆறறலுள்ள வெடிப்பொருள். இதன் தூய நிலை என்பது அதிர்வு உணர்திறனுடைத்தது. எனவே மோசமான வெடி விபத்துக்களை உருவாக்க வல்லது. இது நாளடைவில் நிலை தாழ்வதால் (degrades over time) நிலைகுலையும் (more unstable forms) வாய்ப்புள்ளது. எனவே இதனை தூயநிலையில் எடுத்துச்செல்வது அல்லது பயன்படுத்துவது அபாயகரமானதாகும். டயட்டம் மண்ணால் அல்லது ரம்பத்தூளால் உறுஞ்சப்படுவது காரணமாகவே நைட்ரோகிளிசரின் குறைந்த அதிர்வு உணருந்திறன் உடைத்தாகிறது. நாளடைவில் டயனமைட்டு அதன் நைட்ரோகிளிசரினை வியர்த்து ("weep" or "sweat") வெளியேற்றுவதால் இவை கொள்கலப்பெட்டியின் அடியில் சேர்ந்துவிடும். எனவே வெடிபொருள் கையேடுகள் கொள்கலப்பெட்டியினை மீண்டும் மீண்டும் கவிழ்த்து திருப்பி ஆயத்தப் படுத்த அறிவுறுத்துகின்றன. குச்சிகள் மேல் படிகம் படிவதால் (crystal formations) இதன் வெடிக்கும் அபாயம் இன்னும் அதிகமாகிறது. நாள்பட்ட டயனமைட்டு மிகவும் ஆபத்தானது.
# டைனமைட்டு

## தென்னாப்பிரிக்க குடியரசு

தென்னாப்பிரிக்க குடியரசு தான், 1940 தொடங்கி பல பத்தாண்டுகளுக்கும் உலகின் மிக அதிக அளவில் டயனமைட்டு உற்பத்தி செய்த நாடாகும். இந்த நாட்டில் *மேற்கு சாமேர்செட்டில்* 1902 ஆம் ஆண்டு *தே பீர்ஸ்* (De Beers) என்ற நிறுவனம் தொடங்கப்பட்டது. இந்நிறுவனம் பின்னாளில் *ஆப்பிரிக்கன் எக்ஸ்புளோசிவ் மற்றும் செமிகல் (எ.இ.சி*) என்ற தொழிலகத்தால் ஏற்று நடத்தப்பட்டது. இந்நாட்டில் *விட்வாட்டார்ஸ்ரண்டு*என்னுமிடத்தில் மிகுந்திருந்த தங்கச்சுரங்கங்களிலிருந்து டயனமைட்டுக்கான தேவை ஏற்பட்டது. மேற்கு சாமேர்செட் தொழிற்சாலை 1903 ஆண்டு உற்பத்தி தொடங்கி 1907 ஆண்டு அளவில் 340,000 கொள்கலப்பெட்டிகள் (ஒவ்வொன்றும் 22 கி.கிராம் (50 பவுண்டுகள்) அளவு கொண்டது) ஆண்டு தோறும் உற்பத்தி செய்யப்பட்டது. மேலும் *மோடர்போண்டின்* என்ற போட்டி நிறுவனம் 200,000 கொல்கலப்பெட்டிகளை ஆண்டுதோறும் உற்பத்தி செய்தது.  
டயனமைட்டு உற்பத்தி ஆபத்தானது. மேற்கு சாமேர்செட் தொழிற்சாலைகளில் 1960 ஆண்டுகளில் இரண்டு பெரிய வெடி விபத்துக்கள் ஏற்பட்டன. சில தொழிலாளர்கள் இறந்தனர். எனினும் உயிர்ச்சேதம் குறைவாக இருந்த காரணம் யாதெனில் தொழிற்சாலையின் கட்டக வடிவமைப்பும் (*modular design*), மண் அமைப்பும், மரம் வளர்ப்புமாகும். *மோடர்போண்டின்* தொழிலகத்தில் கூட முக்கியமில்லாத, கணக்கில் கொள்ளும் வகையில் சில வெடி விபத்துக்கள் நடந்தன. தொழிற்சங்கங்களின் கோரிக்கைகள் வலுக்கவே, 1985 ஆம் ஆண்டிற்குப் பிறகு *எ.இ.சி.ஐ* படிப்படியாக டயனமைட்டு உற்பத்தியை குறைத்துக் கொண்டது. தொடர்ந்து இங்கு அம்மோனியம் நைட்ரேட்டு குழம்பைப் பயன்படுத்தி வெடிபொருள் உற்பத்தி செய்யப்பட்டது. இது ஓரளவு பாதுகாப்பனதாகவும் எளிதில் கையாளும் வகையிலும் அமைந்துள்ளது..
# டைனமைட்டு

## அமெரிக்கா

* நகரில் இருந்த *ஏட்னா'' வெடிமருந்து நிறுவனத்தின் விளம்பரம்.]]
அமெரிக்காவில் 1885 ஆம் ஆண்டு ரஸ்ஸல் எஸ். பென்னிமன் என்ற வேதியல் வல்லுநர் *அம்மோனியம் டயனமைட்டு* என்ற புதிய வெடிபொருளைக் கண்டு பிடித்தார். இதில் அம்மோனியம் நைட்ரேட்டு என்ற வேதிப்பொருள் விலையுயர்ந்த நைட்ரோகிளிசரினுக்குப் பதில் பயன்படுத்தப்பட்டது. இந்த டயனமைட்டுகள் *எக்ஸ்ட்ரா* என்ற வணிகப் பெயரில் நைட்ரோகிளிசரினில் 85 % வேதி ஆற்றல் கொண்ட அம்மோனியம் நைட்ரேட்டு என்று அறிமுகப்படுத்தப்பட்டன. *இ.ஐ டு பாண்ட் டி நேமுர்ஸ்* நிறுவனம் 1970 ஆண்டுகளின் இடைப்பட்ட காலம் வரை டயனமைட்டு உற்பத்தி செய்தது. இக்காலங்களில் டயமைட்டு உற்பத்தி செய்த வேறு சில நிறுவனகள்: *ஹெர்குலிஸ்*, *கலிபோர்னியா*, *அட்லாஸ்*, *ட்ரோஜன் யு.எஸ் பவுடர்*, *ஆஸ்டின்*, மற்றும் சில நிறுவனங்கள். டயனமைட்டு உற்பத்தி படிபடியாக குறைக்கப்பட்டு விலை மலிவான நீர்க்கூழ்ம வெடிபொருள் (*water gel explosives*) உற்பத்தி செய்யப்பட்டது. இது மலிவானது, குறைந்த உற்பத்திச் செலவுகளுடன் பாதுகாப்பு மற்றும் கையாளும் வசதிகளும் கொண்டது..
# டைனமைட்டு

## டி.என்.டி யுடனான வேறுபாடு

ட்ரைநைட்ரோடாலுவீன் (டி.என்.டி) மற்றும் டயனமைட்டு என்ற இரண்டும் ஒரு பொருளைக் குறிப்பதாக ஒரு தவறான மயக்கம் உள்ளது. மற்றொரு தவறான புரிதல் என்பது டயனமைட்டில் டி.என்.டி உள்ளது என்பதுதான். இக்கருத்துக்கள் இரண்டுமே தவறு. இரண்டுமே மிக ஆற்றலுள்ள வெடிப்பொருட்கள் என்றாலும் இவற்றிற்கு இடையே நிலவும் ஒற்றுமைகள் மிகக்குறைவு. டயனமைட்டு என்பது நைட்ரோகிளிசரினை இணைத்து கலந்த உறிஞ்சும் தன்மையுள்ள கலவை. டி.என்.டி என்பது ஒரு *வேதிக் கூட்டுப்பொருள்* இதன் பெயர் *2,4,6 - ட்ரைநைட்ரோடாலுவீன்*. படைப்பிரிவு டயனமைட்டு. .என்பது ஒரு டயனமைட்டுக்கான ஒரு மாற்று (substitute ) ஏற்பாடு எனலாம். இதன் கூட்டுப்பொருட்களின் கலவை விகிதம் 75 % *ஆர்.டி.எக்ஸ்*, 15 % டி.என்.டி, SAE 10 மோட்டார் எண்ணெய், 5 % சோளமாவு. இது 60 % நைட்ரோகிளிசரின் சேர்த்து கலந்த டயனமைட்டை விட எளிதில் கையாளும் தன்மையும் பாதுகாப்பும் பெற்றது..  
ஒரு டயனமைட்டு குச்சியில் தோராயமாக 2.1 எம்J சக்தியுள்ளது .
டயனமைட்டு வெடி ஆற்றலின் செறிவை (ஜூல்ஸ்/ கிலோகிராம் அல்லது ஜே/கி.கிராம்) டி.என்.டி, உடன் தோராயமாக ஒப்பிட்டால்  
| வெடி பொருள் | வெடி ஆற்றலின் செறிவு |  |
| --- | --- | --- |
| டயனமைட்டு | 7.5 M J / kg |  |
| டி.என்.டி | 4 5 M J / kg | } |  
என்று விடை வரும்  
(*விளக்கக் குறிப்பு*: ஜூல் (குறியீடு: **J**) ஆற்றலை அளப்பதற்கான அனைத்துலக முறை அலகுகள் சார்ந்த அலகு ஆகும். வெப்பம், மின், பொறிமுறை வேலை என்பவற்றை அளப்பதற்கும் இது பயன்படுகின்றது. ஆங்கில இயற்பியலாளரான ஜேம்ஸ் பிரெஸ்காட் ஜூல் என்பவரின் பெயரைத் தழுவியே இவ்வலகுக்குப் பெயரிடப்பட்டுள்ளது..)
.
# பா. கா. மூக்கைய்யாத்தேவர்

**பா. கா. மூக்கையாத்தேவர்** (*P. K. Mookiah Thevar*, ஏப்ரல் 4 , 1923 - செப்டம்பர் 6 , 1979) என்பவர் ஒரு தமிழ்நாட்டு அரசியல்வாதி ஆவார். இவர் தமிழ்நாடு சட்டமன்றத்திற்கு, 1957, 1962, 1967,. 1971, 1977 ஆகிய ஆண்டு நடைபெற்ற தேர்தல்களில் அனைத்திந்திய பார்வார்டு பிளாக்கு கட்சியின் சார்பாக உசிலம்பட்டி தொகுதியிலிருந்து தொடர்ச்சியாக ஐந்துமுறை தேர்ந்தெடுக்கப்பட்டுள்ளார். இராமநாதபுரம் மக்களவைத் தொகுதியிலிருந்து போட்டியிட்டு வென்று இந்திய நாடாளுமன்ற மக்களவைக்கும் சென்றுள்ளார். இவரது மகன் எம். பசும்பொன் ஆவார்.
# பா. கா. மூக்கைய்யாத்தேவர்

## வாழ்க்கை வரலாறு

மூக்கையா, காட்டமுத்து ஒச்சாத்தேவர் - செவனம்மாள் தம்பதிகளுக்கு 1923ஆம் ஆண்டு ஏப்ரல் மாதம் 4 ஆம் நாள் மதுரை மாவட்டம், உசிலம்பட்டி தாலுகாவில் உள்ள பாப்பாபட்டி என்ற வருவாய் கிராமத்தில் பிறந்தார்.  
மூக்கையா, 1963-இல் இவர் அனைத்திந்திய பார்வார்டு பிளாக் கட்சியின் துணைத் தலைவராகத் தேர்ந்தெடுக்கப்பட்டார். 1967-இல் திமுக அரசு ஆட்சியமைத்த போது, தமிழ்நாடு சட்டப்பேரவையில் தற்காலிகப் பேரவைத் தலைவராகச் செயற்பட்டு, சட்டமன்ற உறுப்பினர்களை பதவியேற்பு உறுதிமொழியை வழங்கச் செய்தார். 1971-இல் அகில இந்திய பார்வார்டு பிளாக் கட்சியின் தலைவரானார். கச்சத்தீவு ஒப்பந்தத்திற்கு எதிராக இந்திய நாடாளுமன்றத்தில் பேசியுள்ளார். இவரது முயற்சியால் உசிலம்பட்டி, மேநீலிதநல்லூர், கமுதி ஆகிய இடங்களில் கலைக் கல்லூரிகள் நிறுவப்பட்டன.  
மூக்கையா, 1979-ஆம் ஆண்டு செப்டம்பர் ஆறாம் நாள் மறைந்தார். இவரின் கல்லறை உசிலம்பட்டியில் உள்ள பசும்பொன் முத்துராமலிங்கதேவர் கல்லூரியில் உள்ளது. இவரது நினைவைப் போற்றும் வகையில் இவரது சிலையொன்று மதுரை நகரத்தில் அரசரடி பகுதியில் 1990-ஆம் ஆண்டில் நிறுவப்பட்டது.  
2025-ஆம் ஆண்டு ஏப்ரல் மாதம் நடைபெற்ற தமிழ்நாடு சட்டமன்றக் கூட்டத்தொடரில், தமிழ்நாடு அரசு மூக்கையாவின் நினைவாக மணிமண்டபம் ஒன்றை நிறுவும் என்று அறிவிக்கப்பட்டுள்ளது.
# பா. கா. மூக்கைய்யாத்தேவர்

## இதனையும் காண்க

- டி. எல். சசிவர்ணத் தேவர்
# புரோக்பேக் மவுண்டன்

***புரோக்பேக் மவுண்டன்*** (*Brokeback Mountain*) 2005 இல் வெளியான அமெரிக்க திரைப்படமாகும். ஜேம்ஸ் ஷாமஸ், லாரி மெக்மர்திரி, டயானா ஒசானா ஆகியோரால் தயாரிக்கப்பட்டு ஆங் லீ ஆல் இயக்கப்பட்டது. ஹீத் லெட்ஜர், ஜேக் கிலென்ஹால், ஆன் ஹாத்வே, மிச்சேல் வில்லியம்ஸ், ராண்டி குவேத் ஆகியோர் நடித்துள்ளனர். இத்திரைப்படம் எட்டு அகாதமி விருதுகளுக்கு தேர்ந்தெடுக்கப்பட்டது. சிறந்த இயக்குனருக்கான அகாதமி விருதையும் சேர்த்து மூன்று அகாதமி விருதுகளை வென்றது.
# புரோக்பேக் மவுண்டன்

## விருதுகள்

### அகாதமி விருதுகள்

#### வென்றவை

- சிறந்த இயக்குனருக்கான அகாதமி விருது
- சிறந்த அசல் இசைக்கான அகாதமி விருது
- சிறந்த தழுவிய திரைக்கதைக்கான அகாதமி விருது
# புரோக்பேக் மவுண்டன்

## விருதுகள்

### அகாதமி விருதுகள்

#### பரிந்துரைக்கப்பட்டவை

- சிறந்த நடிகருக்கான அகாதமி விருது
- சிறந்த துணை நடிகருக்கான அகாதமி விருது
- சிறந்த துணை நடிகைக்கான அகாதமி விருது
- சிறந்த ஒளிப்பதிவிற்கான அகாதமி விருது
- சிறந்த திரைப்படத்திற்கான அகாதமி விருது
# படிமம்:Brokeback mountain.jpg

The creator and source of this digital version is irrelevant as the copyright in all derivative images is held by Universal Studios. Fair use is claimed regardless.
# படிமம்:Brokeback mountain.jpg

## Fair use rationale for பிரோக்பேக் மவுண்டேய்ன் (திரைப்படம்)

1. The image is of lower resolution than the original poster (copies made from it will be of inferior quality).
1. The poster is being used for informational purposes only, and its use is not believed to detract from the original film in any way.
1. The poster's use in the article is entirely encyclopedic in nature.
# மனிதக் கூர்ப்பு

## ஓமோவுக்கு முன்

### பெரு மனிதக் குரங்குகளில் இருந்து மனிதக் கால்வழி பிரிந்தமை

கொரில்லாக்கள், சிம்பன்சிகள், மனிதர் ஆகியவற்றின் கடைசிப் பொது மூதாதைக்குக் கிட்டியதாகக் கருதப்படக் கூடியவை, கெனியாவில் இருந்து கிடைத்த *நாக்காலிப்பித்தேகசு*, கிரீசில் இருந்து கிடைத்த *ஓரானோபித்தேகசு* என்பனவாகும். மூலக்கூற்றுச் சான்றுகளின்படி 8 தொடக்கம் 4 மில்லியன் ஆண்டுகள் முன் வரையான காலப்பகுதியில், முதலில் கொரில்லாக்களும், பின்னர் சிம்பன்சிகளும் (பான் பேரினம்) மனிதனின் தோற்றத்தை நோக்கிச் சென்ற மரபுவழியில் இருந்து பிரிந்தன. மனிதனுடைய டி.என்.ஏ, சிம்பன்சிகளுடையவற்றுடன் ஏறத்தாழ 98.4% ஒத்துள்ளது. கொரில்லாக்கள், சிம்பன்சிகள் ஆகியவற்றின் புதைபடிவப் பதிவுகள் குறைந்த அளவே கிடைக்கின்றன. மழைக்காட்டு மண் அமிலத்தன்மை கொண்டதால் எலும்புகள் கரைந்துவிடுவதால் அவை புதைபடிவங்களாகப் பாதுகாக்கப்பட முடிவதில்லை என்பது ஒரு காரணம். மாதிரி எடுத்தல் குறைபாடுகளும் இதற்கு ஒரு காரணமாகலாம்.  
பிற ஓமினைன்கள்; ஆன்டிலோப்புகள், கழுதைப்புலிகள், நாய்கள், பன்றிகள், யானைகள், குதிரைகள் போன்றவற்றுடன் நிலநடுக்கோட்டுப் பகுதிக்கு வெளியேயுள்ள வரண்ட சூழலுக்குத் தகவு பெற்றிருக்கக்கூடும். இற்றைக்கு 8 மில்லியன் ஆண்டுகளுக்கு முந்திய காலப் பகுதிக்குப் பின்னர், நிலநடுக்கோட்டு பகுதி சுருங்கியது. சிம்பன்சிகளில் இருந்து மனிதக் கால்வழி பிரிந்த பின்னர் உருவான அக் கால்வழியைச் சேர்ந்த பல ஓமினைன் இனங்களின் புதைபடிவங்கள் ஒப்பீட்டளவில் பெரிதும் அறியப்பட்டவை. இவற்றுள் காலத்தால் முந்தியது *சகெலந்திறோப்பசு சண்டென்சிசு* இது 7 மில்லியன் ஆண்டுகளுக்கு முந்தியது (மிமு).  
இவ்வாறான ஓமினின்கள் பின்வருமாறு:  
| *சகெலந்திறோப்பசு சண்டென்சிசு* | 7 | -- |  |
| --- | --- | --- | --- |
| *ஒர்ரோரின் துங்கெனென்சிசு* | 6 | -- |  |
| *ஆர்டிபித்தேக்கசு* | 5.5-4.4 | *ஆர்.கடப்பா*, *ஆர்.ரமிடசு* |  |
| *ஆசுத்திடலோபித்தேக்கசு* | 4-1.8 | *ஆசு.அனமென்சிசு*, *ஆசு.அபாரென்சிசு*, *ஆசு.ஆபிரிகானசு*, *ஆசு.பகுரெல்காசலி*, *ஆசு.கார்கி*, *ஆசு.செடிபா* |  |
| *கெனியந்துறோப்பசு* | 3-2.7 | *கெனி.பிளாட்டியோப்சு* |  |
| *பராந்துறோப்பசு* | 3-1.2 | *ப.ஏத்தியோபிக்கசு*, *ப.போய்சி*, *ப.ரோபசுட்டசு* |  |
| *ஓமோ* | 2-இன்றுவரை | *ஓமோ அபிலிசு*, *ஓமோ ருடோல்ஃபென்சிசு*, *ஓமோ எர்காசுட்டர்*, *ஓமோ சியோர்சிக்கசு*, *ஓமோ அன்ட்டெசெசர்*, *ஓமோ செப்பிரானென்சிசு*, *ஓமோ இரெக்டசு*, *ஓமோ ஈடெல்பர்கென்சிசு*, *ஓமோ ரொடீசியென்சிசு*, *ஓமோ நீன்டெர்தாலென்சிசு*, *ஓமோ சப்பியென்சு இடல்த்து*, *பழைய ஓமோ சப்பியென்சு*, *ஓமோ புளொரெசியென்சிசு* | } |
# மனிதக் கூர்ப்பு

## ஓமோ பேரினம்

ஓமோ பேரினத்தில் இன்னும் வாழ்ந்துகொண்டிருக்கும் ஒரே இனம் *ஓமோ சப்பியென்சு*. அழிந்துபோன ஒரு *ஓமோ* இனம் *ஓமோ சப்பியென்சு* இனத்தில் மூதாதையாக இருக்கக்கூடும். அதே வேளை பெரும்பாலான இத்தகைய இனங்கள் *ஓமோ சப்பியென்சுக்கு* ஒன்றுவிட்ட உடன்பிறப்புக்கள் போன்றவை. இவை மனித மூதாதையரின் கால்வழியில் இருந்து விலகிச் சென்றுவிட்டவை. இவற்றுள் எவையெவை தனி இனங்கள் எவை இன்னொரு இனத்தின் துணையினம் என்ற விடயங்கள் குறித்து ஒருமித்த கருத்து இன்னும் இல்லை. போதிய அளவு புதைபடிவங்கள் கிடைக்காதது இதற்கு ஒரு காரணமாகச் சொல்லப்படுகிறது. இதைவிட, ஓமோ பேரினத்தில், இனங்களை வகைப்படுத்துவதில் காணப்படும் சிறிய வேறுபாடுகளும் மேற்படி கருத்தொற்றுமைக் குறைவுக்கு இன்னொரு காரணம்.
# மனிதக் கூர்ப்பு

## ஓமோ பேரினம்

### *ஓ.அபிலிசு*வும் *ஓ.கோட்டென்சென்சிசு*வும்

*ஓமோ அபிலிசு* மிமு 2.4 தொடக்கம் 1.4 வரை வாழ்ந்தன. இவை பிளியோசீன் காலப் பிற்பகுதியில் அல்லது மிமு 2.5 - 2 வரையிலான பிளீசுட்டோசீன் கால முற்பகுதியில் ஆசுத்திரலோபித்தேசைனில் இருந்து பிரிந்து, ஆப்பிரிக்காவின் தெற்குப் பகுதியிலும், கிழக்குப் பகுதியிலும் கூர்ப்படைந்தன. ஓமோ அபிலிசுக்கள், ஆசுத்திரலோபித்தேசைன்களுடன் ஒப்பிடும்போது சிறிய அரைக்கும் பற்களையும், பெரிய மூளையையும் கொண்டிருந்தன. இவை கற் கருவிகளைச் செய்தன. விலங்குகளின் எலும்புகளிலும் கருவிகளைச் செய்திருக்கக்கூடும். இவற்றின் எலும்புக்கூடு, இரண்டு கால்களால் நடப்பதைவிட, மரத்தில் வாழ்வதற்கே கூடிய தகவு பெற்றிருப்பதனால் இவற்றை *ஓமோ* பேரினத்தில் இருந்து *ஆசுத்திரலோபித்தேக்கசு* பேரினத்துக்கு மாற்றுவதே பொருத்தமானது எனச் சில அறிவியலாளர்கள் கருதுகின்றனர். மே 2010ல் *ஓமோ கோட்டென்சென்சிசு* என்னும் புதிய இனம் ஒன்றைத் தென்னாப்பிரிக்காவில் கண்டுபிடிப்பதற்கு முன்னர் *ஓமோ அபிலிசு*க்களையே *ஓமோ* பேரினத்தின் முதல் இனமாகக் கருதி வந்தனர். இப்போது, பெரும்பாலும், *ஓமோ கோட்டென்சென்சிசு* *ஓமோ அபிலிசு*க்கு முன்னரே தோன்றியிருக்கலாம் என்கின்றனர்.
# மனிதக் கூர்ப்பு

## ஓமோ பேரினம்

### *ஓ. ருடோல்ஃபென்சிசு*வும் *ஓ. சோர்சிக்கசு*வும்

இவை, மிமு 1.9 - 1.6 காலப் பகுதியைச் சேர்ந்த புதைபடிவங்களுக்கு முன்மொழியப்பட்டுள்ள பெயர்கள். *ஓமோ அபிலிசு*க்கும் இவற்றுக்கும் உள்ள தொடர்புகள் இன்னும் தெளிவாகவில்லை.  
- *ஓ. ருடோல்ஃபென்சிசு* என்பது கெனியாவில் இருந்து கிடைத்த ஒரு மண்டையோட்டுப் பகுதியால் குறிக்கப்படுகிறது. அறிவியலாளர் சிலர் இது இன்னுமொரு *ஓமோ அபிலிசு* என்கின்றனர். எனினும் இது உறுதியாகவில்லை.
- *ஓ. சோர்சிக்கசு* சோர்சியாவில் கிடைத்தது. இது *ஓமோ இரெக்டசு*வுக்கும், *ஓமோ அபிலிசு*வுக்கும் இடைப்பட்டதாக அல்லது *ஓமோ இரக்டசு*வின் ஒர் துணையினமாக இருக்கக்கூடும்.
# மனிதக் கூர்ப்பு

## ஓமோ பேரினம்

### *ஓ. எர்காசுட்டர்*, *ஓ. இரெக்டசு* என்பன

*ஓமோ இரெக்டசு*வின் முதல் புதைபடிவத்தை ஒல்லாந்த மருத்துவரான இயூசீன் துபோய்சு என்பவர், 1891 ஆம் ஆண்டில், இந்தோனீசியத் தீவுகளில் ஒன்றான சாவாவில் கண்டுபிடித்தார். அதன் உருவவியலை அடிப்படையாகக் கொண்டு, அவர் அதற்கு *பித்தேகாந்திரோப்பசு இரெக்டசு* எனப் பெயரிட்டார். இதை அவர் மனிதனுக்கும் மனிதக் குரங்குகளுக்கும் இடைப்பட்டதாகக் கருதினார். *ஓமோ இரெக்டசு* மிமு 1.8 தொடக்கம் 70,000 ஆண்டுகளுக்கு முன் வரையான காலப் பகுதியில் வாழ்ந்தது. இது, இவ்வினம் தோபோ பேரழிவினால் முற்றாகவே அழிந்திருக்கலாம் எனக் காட்டுகிறது. எனினும், *ஓமோ இரெக்டசு சொலோவென்சிசு*, *ஓமோ புளோரசியென்சிசு* ஆகிய இனங்கள் இப் பேரழிவில் இருந்து தப்பிவிட்டன. மிமு 1.8 - 1.25 காலப்பகுதியைச் சேர்ந்த *ஓமோ இரெக்டசு*, *ஓமோ எர்காசுட்டர்* என்னும் தனி இனமாக அல்லது *ஓமோ இரெக்டசு எர்காசுட்டர்* என்னும், *ஓமோ இரெக்டசு* இனத்தின் துணையினமாகக் கருதப்படுகிறது.  
மிமு 1.5 - 1 காலப்பகுதியான, பிளீத்தோசீன் கால முற்பகுதியில், ஆப்பிரிக்கா, ஆசியா, ஐரோப்பா ஆகிய பகுதிகளில் *ஓமோ அபிலிசு* இனத்தைச் சேர்ந்த ஒரு பகுதி பெரிய மூளையைக் கொண்டனவாக வளர்ச்சியடைந்ததோடு, நுணுக்கமான கற்கருவிகளையும் செய்தன. இவ்வியல்புகளும், வேறு சிலவும் இவற்றை *ஓமோ இரெக்டசு* என்னும் புதிய இனமாக வகைப்படுத்தப் போதியதாக இருந்தது. அத்துடன், உண்மையாக நிமிர்ந்து நடந்த முதல் மனித மூதாதை *ஓமோ எரெக்டசு* ஆகும். தளரா முழங்கால் பொருத்து வளர்ச்சியும், மண்டையோட்டுப் பெருந்துளையின் அமைவிட மாற்றமும், இது சாத்தியமாகக் காரணமாயிற்று. இவ்வினம், இறைச்சியைச் சமைப்பதற்கு நெருப்பையும் பயன்படுத்தி இருக்கக்கூடும்.  
*ஓமோ இரெக்டசு*வுக்குப் புகழ்பெற்ற எடுத்துக்காட்டு பீக்கிங் மனிதன் ஆகும். இதன் பிற எடுத்துக்காட்டுகள் ஆசியா, ஆப்பிரிக்கா, ஐரோப்பா ஆகிய பகுதிகளில் கிடைத்தன. இவற்றில் ஆசியா அல்லாத பிற பகுதிகளைச் சேர்ந்தவற்றை, தற்காலத்தில் தொல்மானிடவியலாளர் பலர், *ஓமோ எர்காசுட்டர்* என அழைக்கின்றனர். ஆசியாவைச் சேர்ந்தனவும், மண்டையோடு, பற்கள் என்பவை தொடர்பில் சில சிறப்பியல்புகளைக் கொண்டவை மட்டுமே தற்போது *ஓமோ இரெக்டசு* என்னும் இனத்துள் வகைப்படுத்தப்படுகின்றன. இவ்வியல்புகள் *ஓமோ எர்காசுட்டர்* இனத்தில் இயல்புகளில் இருந்து வேறுபடுகின்றன.
# மனிதக் கூர்ப்பு

## ஓமோ பேரினம்

### *ஓ. செப்பிரானென்சிசு*, *ஓ. அன்ட்டெசெசர்* என்பன.

இவை, இனங்களாக முன்மொழியப்பட்டுள்ள பெயர்கள். *ஓ. இரெக்டசு*, *ஓ. எய்டெல்பர்கென்சிசு* ஆகிய இனங்களுக்கு இடைப்பட்டதாக இவை இருக்கக்கூடும் எனக் கருதுகின்றனர்.
- *ஓ. அன்ட்டெசெசர்*, மிமு 1.2 - 500 ka வரையான காலப்பகுதியைச் சேர்ந்தது. எசுப்பெயின், இங்கிலாந்து ஆகிய இடங்களில் கிடைத்த புதைபடிவங்கள் மூலம் அறியப்பட்டது.
- *ஓ. செப்பிரானென்சிசு*, இத்தாலியில் கிடைத்த ஒரு மண்டையோட்டு மூடியிலிருந்து அறியப்படுவது. 800,000 ஆண்டுகளுக்கு முன்னர் வாழ்ந்ததாகக் கணிப்பிடுகின்றனர்.
# மனிதக் கூர்ப்பு

## ஓமோ பேரினம்

### *ஓ. எய்டெல்பேர்கென்சிசு*

*ஓ. எய்டெல்பேர்கென்சிசு*, எய்டெல்பேர்க் மனிதன் எனவும் அழைக்கப்படுகிறது. இது, 800,000 - 300,000 ஆண்டுகளுக்கு முன்பு வரையான காலப் பகுதியில் வாழ்ந்துள்ளது. *ஓமோ சப்பியென்சு எய்டெல்பேர்கென்சிசு*, **ஓமோ சப்பியென்சு பலியோகங்கேரிகசு'' ஆகிய பெயர்களும் இதற்கு முன்மொழியப்பட்டு உள்ளன.
# மனிதக் கூர்ப்பு

## ஓமோ பேரினம்

### *ஓ. ரொடீசியென்சிசு*வும், காவிசு மண்டையோடும்

- *ஓ. ரொடீசியென்சிசு* 300,000 - 125,000 ஆண்டுகளுக்கு முன்னர் வாழ்ந்ததாகக் கணித்துள்ளனர். "ரொடீசிய மனிதன்" எனவும் அழைக்கப்படும் இதைத் தற்கால ஆய்வாளர் பலர் *ஓ. எய்டெல்பேர்கென்சிசு*வுக்குள் வகைப்படுத்த விரும்புகின்றனர். தொல் ஓமோ சப்பியென்சு, *ஓமோ சப்பியென்சு ரொடீசியென்சிசு* போன்ற வகைப்படுத்தல்களும் முன்மொழியப்பட்டு உள்ளன.
- 2006 ஆம் ஆண்டு பெப்ரவரியில், "காவிசு மண்டையோடு" எனப்படும் புதைபடிவம் எத்தியோப்பியாவில் உள்ள காவிசு என்னும் இடத்தில் கண்டறியப்பட்டது. *ஓ. இரெக்டசு*, *ஓ. சப்பியென்சு* ஆகியவற்றுக்கு இடைப்பட்டதாக அல்லது முற்றிலும் அழிந்துவிட்ட கூர்ப்புக் கால்வழிகளுள் ஒன்றைச் சேர்ந்ததாக இருக்கலாம் எனக் கருதப்படும் இது, 500,000-250,000 ஆண்டுகளுக்கு முற்பட்டது. இது பற்றிய சுருக்கமான விவரங்கள் மட்டுமே கிடைத்துள்ளன. இணைநிலை-மீளாய்வுக்கு உட்படுத்திய ஆய்வறிக்கை இன்னும் வெளிவரவில்லை. இதன் முக அமைப்பை வைத்து இது ஒரு இடைப்பட்ட இனமாக அல்லது பெண் "போடோ மனிதன்" ஆக இருக்கலாம் என்ற கருத்தும் நிலவுகிறது.
# பிண்டி (மரம்)

**பிண்டி** Caesalpinioideae என்னும் மரத்தை இக்காலத்தில் அசோகமரம் என்பர்.  
பிண்டி மரம், மலர் பற்றிய செய்திகள் சங்கப்பாடல்களில் உள்ளன. அவை அவற்றின் தோற்றம் பற்றியும், பயன்பாடு பற்றியும் விளக்குகின்றன.  
- காட்டில் பூக்கும்.
- குறிஞ்சிநில மகளிர் குவித்து விளையாடிய 99 மலர்களில் ஒன்று குறிஞ்சி.
- இப்படி விளையாடிய தலைவியைக் கண்ட தலைவன் தன் காது ஒன்றில் பிண்டிப்பூ செருகியிருந்தான்.
- முருகனை வழிபடும் சூரரமகளிர் பிண்டித் தளிரை வளைந்த காதுகளில் அணிந்திருந்தார்களாம்.
- பிண்டி செந்நிற மலர். வையையில் நீராடச் சென்ற மற்றொருத்தி இதனை காதில் குழை போலத் தொங்கும்படி மாட்டியிருந்தாள்.
- வையையில் நீராடச் சென்ற ஒருத்தி காதில் பிண்டித்தளிரைச் ‘சாய்குழையாக’ மாட்டியிருந்தாள்.
- திருமால் குடிகொண்டிருந்த இருந்தையூரில் பிண்டி மலர்ந்திருந்தது.
- மதுரை செல்லும் வழியில் உலகநோன்பிகள் அருகதேவனுக்கு இட்டிருந்த சிலாதலம் (மலைப்பாறை இருக்கை) பொன்னிறப் (செந்நிறப்) பிண்டி நிழலில் இருந்தது. (இது இப்போதுள்ள மீனாட்சிபுரம் ஆனைமலை சமணர் படுக்கைகள்) கோவலன் கண்ணகி காவுந்தி ஆகியோர் இதனை வலம்வந்த பின்னர் மதுரைக்குச் சென்றான்.
- கோதைதாழ் பிண்டி நிழலில் அறிவன் (அருகன்) கோயில் இருந்தது.
;ஆடற்கலை கை முத்திரை
- பிண்டி என்பது ஆடற்கலையில் கைகாட்டும் முத்திரைகளில் ஒன்று.
# பிண்டி (மரம்)

## இவற்றையும் காண்க

இந்த மரத்தின் இனம்
- செயலை மரம்
- அசோக மரம்
காண்க
- சங்ககால மலர்கள்
# சேனல் 4

**சேனல் 4** (*Channel 4*) என்பது பிரித்தானியாவில் இருந்து ஒளிபரப்பாகும் ஒரு பொதுத் தொலைக்காட்சி சேவையாகும். இச்சேவை 1982 ஆம் ஆண்டு நவம்பர் 2 இல் ஆரம்பிக்கப்பட்டது. ஐக்கிய இராச்சியம், மற்றும் அயர்லாந்து ஆகிய நாடுகளில் இது ஒளிபரப்பபட்டு வருகிறது. ஆரம்பத்தில் இச்சேவை சுயாதீனத் தொலைக்காட்சி ஆணையத்தினால் நிருவகிக்கப்பட்டுப் பின்னர் 1990 ஆம் ஆண்டில் நிறுவப்பட்ட சேனல் 4 தொலைக்காட்சிக் கூட்டுத்தாபனத்தினால் 1993 ஆம் ஆண்டு முதல் நிருவகிக்கப்பட்டு வருகிறது. வணிக விளம்பரங்கள் மூலம் தனது நிதியைத் திரட்டி வந்தாலும், இது ஒரு பொது நிறுவனம் ஆகும். பிபிசியின் இரண்டு தொலைக்காட்சி சேவைகள், மற்றும் ஐடிவி என்ற ஒரேயொரு வர்த்தக சேவையுடன் இணைந்து ஐக்கிய இராச்சியத்தின் நான்காவது தொலைக்காட்சி சேவையாக சேனல் 4 இணைந்து கொண்டது.
# கீவ் சண்டை (1941)

**கீவ் சண்டை** (*Battle of Kiev*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு படை மோதல். ஆகஸ்ட் 23 - செப்டம்பர் 26, 2011 காலகட்டத்தில் நடைபெற்ற இச்சண்டை பர்பரோசா நடவடிக்கையின் பகுதியாகும். ஜெர்மனியப் படைகளுக்கு பெருவெற்றியாக முடிந்த இது, போர் வரலாற்றில் மாபெரும் சுற்றிவளைப்புச் சண்டையாகக் கருதப்படுகிறது. சோவியத் போர்வரலாற்றுத் தரவுகளில் இது கீவ் பாதுகாப்பு நடவடிக்கை (*Kiev Defensive Operation. Киевская оборонительная операция*) என்றழைக்கப்படுகிறது.  
ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றில் தெற்கு ஆர்மி குரூப் உக்ரைன் பகுதியைத் தாக்கியது. முதலிரு மாதங்கள் இதன் முன்னேறறம் மந்தமாக இருந்தது. ஆகஸ்ட் முதல்வாரம் ஆர்மி குரூப் நடுவிலிருந்து பல கவசப் படைப்பிரிவுகள் தெற்குப் பகுதிக்கு அனுப்பப்பட்டன. இதனால் மீண்டும் வேகமாக முன்னேறிய ஜெர்மானியப் படைகள் ஆகஸ்ட் பின்பகுதியில் உக்ரைன் தலைநகர் கீவ் வரை முன்னேறி விட்டன. இப்பகுதியில் நிறுத்தப்பட்டிருந்த சோவியத் தென்மேற்குக் களம் படைப்பிரிவினை கீவ் நகர் அருகே சுற்றி வளைக்க ஜெர்மானியப் படைகள் முயன்றன. வடக்கிலிருந்து 2வது பான்சர்குரூப்பும், 2வது ஆர்மியும் தென்கிழக்கிலிருந்து தெற்கு ஆர்மி குரூப்பும் கிடுக்கியின் இரு கரங்களாக செயல்பட்டு சோவியத் படைகளை சுற்றி வளைத்தன. ஜெர்மானியப் படைவளையத்துக்குள் சுமார் ஏழு லட்சம் சோவியத் வீரர்கள் சிக்கிக் கொண்டனர். செப்டம்பர் மாதம் ஜெர்மானியப் படைவளையம் இறுகத் தொடங்கியது. கீவ் பகுதியில் சிக்கிக்கொண்ட சோவியத் படைகள் கடுமையாக எதிர்த்துப் போரிட்டாலும் 26 செப்டம்பரில் கீவ் நகரம் வீழ்ந்தது. எஞ்சிய சோவியத் படைகள் சரணடைந்தன. சோவியத் தரப்பில் ஆறு லட்சம் வீரர்கள் மாண்டனர் அல்லது போர்க்கைதிகளாயினர். உலகப் போர் வரலாற்றில் மாபெரும் சுற்றிவளைப்புச் சண்டையாக இது கருதப்படுகிறது.
# மயிலை சீனி. வேங்கடசாமி

**மயிலை சீனி. வேங்கடசாமி** (*Mayilai Seeni. Venkatasami*, திசம்பர் 16, 1900 – சூலை 8, 1980) ஒரு தமிழறிஞரும், எழுத்தாளருமாவார். தமிழக வரலாறு பற்றி பல அரிய ஆய்வு நூல்களை எழுதியவர்.
# மயிலை சீனி. வேங்கடசாமி

## வாழ்க்கைக் குறிப்பு

வேங்கடசாமி சென்னையின் மயிலாப்பூர் பகுதியில் 1900-இல் பிறந்தார். அவரது தந்தை ஒரு சித்த மருத்துவர். வேங்கடசாமியின் மூத்த அண்ணன் தந்தையைப் போல சித்த மருத்தவரானார். இரண்டாவது அண்ணன் சீனி. கோவிந்தராஜன் ஒரு தமிழறிஞர். *திருக்குறள் காமத்துப்பால் நாட்கள்*, *திருமயிலை நான்மணி மாலை* ஆகிய படைப்புகளை எழுதியவர். வேங்கடசாமி கோவிந்தராஜனிடம் தமிழ் பயின்றார். பின் மகாவித்வான் சண்முகம் பிள்ளை, பண்டித சற்குணர் ஆகியோரிடம் தமிழ் படித்தார். பின்னர் நீதிக்கட்சி நடத்திய *திராவிடன்* இதழின் ஆசிரியர் குழுவில் பணிக்குச் சேர்ந்தார். ஓவியக்கலையில் கொண்ட ஆர்வத்தால் சில காலம் எழும்பூர் ஓவியப் பள்ளியில் படித்தார். குடும்பப் பொருளாதாரச் சூழல் காரணமாக ஆசிரியர் பயிற்சி பெற்று சாந்தோம் மாநகராட்சிப் பள்ளியில் ஆசிரியராகப் பணிக்குச் சேர்ந்தார்.  
தனது விடுமுறை நாட்களில் தமிழகமெங்குமுள்ள வரலாற்றுச் சிறப்பு மிக்க இடங்களுக்கும், வழிபாட்டுத் தலங்களுக்கும் சென்று ஆய்வு செய்தார். தொல்லியல், கல்வெட்டியல், நாணயவியல் ஆகிய துறைகளில் அரிய களப்பணியாற்றினார். தென்னிந்திய எழுத்து முறைகள் யாவற்றையும் கற்றுத் தேர்ந்தார். பிராமி, கிரந்தம், தமிழ் என அனைத்து எழுத்துமுறை கல்வெட்டுகளைப் படித்து ஆராயும் திறன் பெற்றார். கன்னடம், மலையாளம் போன்ற மொழிகளையும் கற்றறிந்திருந்தார். இந்து சமய வரலாற்றாளர்கள் அதிகம் கவனம் செலுத்தாத சமண, புத்த சமய கோயில்களையும் தொல்லியல் களங்களையும் ஆய்வு செய்தார். இரு முறை (1963-64) சென்னைத் தமிழ் எழுத்தாளர் சங்கத் தலைவராகத் தேர்வு செய்யப்பட்டார்.  
வேங்கடசாமியின் தமிழ்ப்பணியைப் பாரதிதாசன் பின்வருமாறு பாராட்டியுள்ளார்:  
<poem>
தமிழையே வணிகமாக்கித்
தன்வீடும் மக்கள் சுற்றம்
தமிழிலே பிழைப்பதற்கும்
தலைமுறை தலைமுறைக்குத்
தமிழ் முதலாக்கிக் கொண்ட
பல்கலைத் தலைவன் எல்லாம்
தமிழ்ச் சீனி வேங்கடத்தின்
கால்தூசும் பெறாதார் என்பேன்”
</poem>  
2000-ஆம் ஆண்டு தமிழக அரசு சீனி. வேங்கடசாமியின் நூல்களை நாட்டுடைமையாக்கியது.
# மயிலை சீனி. வேங்கடசாமி

## படைப்புகள்

=
# டைனமைட்டு (தொடர்புடைய பக்கம்)

**டைனமைட்டு** ஓர் மிகு ஆற்றல் வெடிபொருளாகும்.  
**டைனமைட்** என்பது இவற்றையும் குறிக்கலாம்:
- டைமைட்டு (பிராட்சு), உடையலங்கார உலகில் புகழ்பெற்ற வணிக நிறுவனத்தின் பொம்மைச் சேகரிப்பு
- *டைனமைட்டு* (திரைப்படம்), செசில் பி. டெமில் இயக்கிய 1929ஆம் ஆண்டுத் திரைப்படம்
- *டைனமைட்டு* (இதழ்), 1974 முதல் 1992 வரை வெளிவந்த ஓர் சிறுவர் இதழ்
- *டைனமைட்டு!!*, சப்பானில் ஒவ்வொரு ஆண்டும் புத்தாண்டு நாளில் நடத்தப்பெறும் ஓர் தற்காப்புக் கலைகள் மற்றும் கிக்பாக்சிங் நிகழ்வு
- "டைனமைட்டு என்டர்டெயின்மென்ட்", ஓர் அமெரிக்க சித்திரக்கதை புத்தக வெளியீட்டு நிறுவனம்
# மிர்சாபூர் மாவட்டம்

**மிர்சாபூர் மாவட்டம்** (, ) இந்தியாவின் உத்தரப்பிரதேச மாநில மாவட்டங்களில் ஒன்று. இதன் தலைநகரம் மிர்சாபூர் நகரம் ஆகும். இம்மாவட்டத்தின் பரப்பு 4521&nbsp;km<sup>2</sup>. இம்மாவட்டம் மிர்சாபூர் பிரிவின் கீழ் அமைந்துள்ளது.
# மிர்சாபூர் மாவட்டம்

## பிரிவுகள்

இம்மாவட்டம் மிர்சாபூர், லால்கஞ், மரிஹன், சுனர் என நான்கு வட்டங்களாக பிரிக்கப்பட்டுள்ளது. இந்த நான்கு வட்டங்களும் பனிரெண்டு தொகுதிகளாக பிரிக்கப்பட்டுள்ளது.
# மிர்சாபூர் மாவட்டம்

## பொருளாதாரம்

2006ல் பஞ்சாயத்து ராஜ் அமைச்சகம் மிர்சாபூர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது.
# மிர்சாபூர் மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி மிர்சாபூர் மாவட்டத்தின் மொத்த மக்கட்தொகை 2,494,533. இது தோராயமாக குவைத் நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 174வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மிர்சாபூர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.89%. மிர்சாபூர் மாவட்டத்தின் பாலின விகிதப்படி 1000 ஆண்களுக்கு 900 பெண்கள் உள்ளனர். மேலும் மிர்சாபூர் மாவட்ட மக்களின் கல்வியறிவு விகிதம் 70.38%.
# படிமம்:M. A. Manickavelu Naicker.jpg

## சுருக்கம்

எம். அழகப்ப மாணிக்கவேலு நாயக்கர் (எம். ஏ. மாணிக்கவேலு நாயக்கர், டிசம்பர் 14, 1896 – ஜூலை 25, 1996) ஒரு தமிழக் அரசியல்வாதி. இருமுறை தமிழக அமைச்சரவையில் உறுப்பினராகவும், ஆறாண்டுகள் தமிழ்நாடு சட்டமன்ற மேலவைத் தலைவராகவும், இரு ஆண்டுகள் இந்திய மாநிலங்களவை உறுப்பினராகவும் இருந்தவர்.http://tawp.in/r/23pj
# படிமம்:N. R. Thiagarajan.jpg

## சுருக்கம்

என். ஆர். தியாகராஜன் என்பவர் ஒரு தமிழக அரசியல்வாதி மற்றும் விடுதலைப் போராட்ட வீரர். இவர் 1957 ஆம் ஆண்டு சென்னை மாநிலத்தின் சட்டமன்றத்திற்க்கு தேர்ந்தெடுக்கப்பட்டார். 1968 ல் தமிழ்நாடு சட்ட மேலவை உறுப்பினராகவும் இருந்தார். http://tawp.in/r/2xqv
# ஞா. பொன்னு பிள்ளை

**ஞா. பொன்னு பிள்ளை** என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் 1989 ஆம் ஆண்டு நடைபெற்ற சட்டமன்றத் தேர்தலில் தி.மு.க கட்சியின் சார்பில் போட்டியிட்டு தேனி சட்டமன்றத் தொகுதியின் உறுப்பினராக தேர்வு செய்யப்பட்டவர். தேனி அருகிலுள்ள உப்பார்பட்டி எனும் ஊரைச் சேர்ந்த இவர் 1991ஆம் ஆண்டு வரை சட்டமன்ற உறுப்பினராக இருந்தார். இவர் உப்பார்பட்டி ஊராட்சி மன்றத் தலைவராக பல வருடங்கள் இருந்திருக்கிறார்.
# என். ஆர். அழகராஜா

**என். ஆர். அழகராஜா** என்பவர் ஒரு தமிழக அரசியல்வாதி. விருதுநகர் மாவட்டம், இராஜபாளையம் நகரில் அதிகம் வசிக்கும் ராஜூக்கள் சமூகத்தைச் சேர்ந்த இவர் தேனி மாவட்டம், ஆண்டிபட்டி அருகிலுள்ள சண்முகசுந்தரபுரம் எனும் ஊரில் நூற்பாலை ஒன்றை நிறுவி அதை நடத்தி வருகிறார். இவர் 1996 ஆம் ஆண்டு நடைபெற்ற சட்டமன்றத் தேர்தலில் தமிழ் மாநில காங்கிரசு கட்சியின் சார்பில் போட்டியிட்டு தேனி சட்டமன்றத் தொகுதியின் உறுப்பினராக தேர்வு செய்யப்பட்டு 2001 ஆம் ஆண்டு வரை ஐந்து ஆண்டுகள் சட்டமன்ற உறுப்பின்ராகப் பணியாற்றி இருக்கிறார். 1989 ஆண்டு இதே தொகுதியில் இந்திய தேசிய காங்கிரசு வேட்பாளராக போட்டியிட்டுள்ளார். மேலும் இவர் இந்திய தேசிய காங்கிரஸ் கட்சியின் சார்பில் போட்டியிட்டு தேனி - அல்லிநகரம் நகர்மன்றத் தலைவராகத் தேர்ந்தெடுக்கப்பட்டு, ஐந்து வருடங்கள் நகர்மன்றத் தலைவராகப் பணியாற்றி இருக்கிறார்.
# வே. இரா. ஜெயராமன்

**வே இரா. ஜெயராமன்** (V. R. Jeyaraman ) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் தாடிச்சேரியினைச் சேர்ந்தவர். ஜெயராமன் 1977ஆம் ஆண்டு நடைபெற்ற சட்டமன்றத் தேர்தலில் அ.இ.அ.தி.மு.க சார்பில் போட்டியிட்டு தேனி சட்டமன்றத் தொகுதியின் உறுப்பினராக தேர்வு செய்யப்பட்டவர். இவர் 1980, 1984ஆம் ஆண்டுகளில் நடைபெற்ற தேர்தல்களிலும் அ.இ.அ.தி.மு.க சார்பில் போட்டியிட்டு தேனி சட்டமன்றத் தொகுதியில் வெற்றி பெற்று தொடர்ந்து மூன்று முறை சட்டமன்ற உறுப்பினராக இருந்தவர். வொக்கலிகர் சமூகத்தைச் சேர்ந்த இவர் இதற்கு முன்பு வழக்கறிஞராகப் பணியாற்றி வந்தார்.
# உறவினர்

**உறவினர்** என்பவர், ஒருவருடைய குடும்பத்தை சேர்ந்தவராகவோ அல்லது ஒரே குடும்பத்தில், பெண் எடுத்தவராகவோ அல்லது பெண் கொடுத்தவர்களாகவோ இருப்பார்கள். இவர்களுக்கு மத்தியில், இரத்த பந்தம் நேரடியாகவோ அல்லது மறைமுகமாகவோ இருக்கும்.
# உறவினர்

## உறவுமுறை

உறவுமுறை பற்றி மேலும் பார்க்க *உறவுமுறை*  
ஒரு மனிதன் பிறக்கும்போதே தாய், தந்தை, சகோதரர்கள் மற்றும் தாய்வழி, தந்தைவழி உறவினர்கள் எனப் பல உறவினர்கள் இருப்பார்கள். அந்த மனிதன் மணம் செய்யும்போது அவனின் துணைவர்கள் வழியிலும் புதிய உறவுகள் சேர்கின்றன. பிள்ளைகள் பிறக்கும்போது உறவினர் வட்டம் விரிந்து கொண்டு செல்கின்றது. ஆயினும், ஒருவரைப் பொறுத்து அமையும் உறவுகள் எல்லாமே ஒரே விதமானவை அல்ல. சில மற்றவற்றை விட முக்கியத்துவம் வாய்ந்தவையாக உள்ளன. சில உறவுகள் மிகவும் நெருக்கமாக இருக்கின்றன. வேறு சில உறவுகள்மே ம்போக்கானவையாக இருக்கின்றன.
# உறவினர்

## நகரத்தார் உறவுமுறைப் பெயர்கள்

நகரத்தார் உறவுமுறைப் பெயர்கள் பற்றி மேலும் பார்க்க *நகரத்தார் உறவுமுறைப் பெயர்கள்*  
ஒவ்வொரு இனக்குழுவினரிடமும் அவர்களின் முறைப்பெயர்கள் தனித்த அமைப்புடன் காணப்பெறுகின்றன. நகரத்தார் இனத்தில் இடம்பெறும் முறைப்பெயர்கள் மரியாதை கலந்த நிலையில் காணப்பெறுகின்றன. அதாவது தன்னைவிட வயதில் குறைந்தவர்களையும் மரியாதையுடன் அழைக்கும் பாங்கு இவர்களின் முறைப்பெயர்களில் காணலாகின்றது. மேலும் தமிழ்ச்சொற்கள் தக்கபடி இணைவு பெற்று முறைப்பெயர்கள் உருவாக்கப்பெற்றுள்ளன. இப்பெயர்களைப் பொதுப் பெயர்கள், குடும்பப்பெயர்கள், நெருங்கிய உறவினர் பெயர்கள், தூரத்து உறவினர் பெயர்கள் என்ற நிலைகளில் பகுத்துக்காண இயலுகின்றது.
# உறவினர்

## மேலும் பார்க்க

- குடும்பம்
- சகோதரன்
- தந்தைவழி உறவு முறை
- தாய்வழி உறவு முறை
# மரபு வழி

**மரபு வழி** என்பது மரபணுக்களின் வழித்தோன்றல்கள். அரச பரம்பரையைக் குறிக்க இச்சொல்லை வரலாற்று ஆசிரியர்கள் பயன்படுத்துகின்றனர். இதனைக் **குடி** எனச் சங்க இலக்கியங்கள் குறிப்பிடுகின்றன.
ஆசிரியரின் வழிவந்த மாணாக்கர் பரம்பரையும் தமிழக வரலாற்றில் உண்டு. இது கருத்து மரபு. இதனைப் **பரம்பரை** என்றே வழங்குவர்.
# மரபு வழி

## புராணம்

பொதுவாக இந்து மத புராணங்களில் ஒரு இனத்தவரை இனங்கான வம்சத்தை அடையாளப்படுத்துவர். பெரும்பாலும் தமிழக அரச மரபுகள் சூரிய வம்சம், சந்திர வம்சம் இவ்விரண்டிலும் மற்ற வம்சங்கள் அடங்கிவிடும். தமிழகத்தில் சேரர், பாண்டியர் சந்திர வம்சம் எனவும் சோழர் சூரிய வம்சம் பல்லவர் பரத்துவாசர் வம்சம் எனவும் கூறப்படுகின்றனர்.  
ஆட்சிமுறை அல்லது தலைமைமுறை வரிசையைக் குறிக்க மரபு, பரம்பரை என்னும் சொற்களைக் கையாளுகின்றனர்.
# மரபு வழி

## மாணாக்கர் பரம்பரை

இது வழிவழியாக இவருக்குப் பின்னர் இவர் மகன் என வருவது அன்று. இவருக்குப் பின்னர் இவரது மாணாக்கர் என வருவது.
- கண்ணுடைய வள்ளல் பரம்பரை
- கமலை ஞானப்பிரகாசர் மாணாக்கர் பரம்பரை
- காஞ்சி - ஞானப்பிரகாசர் ஆதீன பரம்பரை
- காவை - அம்பலநாத தம்பிரான் பரம்பரை
- சம்பந்த முனிவர் பரம்பரை
- சிற்றம்பலநாடிகள் பரம்பரை
- சூரியனார் கோயில் ஆதீன பரம்பரை
- தருமபுர ஆதீன பரம்பரை
- திருவாவடுதுறை ஆதீன பரம்பரை
- வைணவ குருபரம்பரை
# கந்தகார் படுகொலை

**கந்தகார் படுகொலை** என்பது ஆப்கானித்தானில் உள்ள கந்தகார் மாகாணத்தில் ஞாயிற்றுக்கிழமை மார்ச்சு 11, 2012 அன்று விடியற்காலை இடம்பெற்ற துப்பாக்கிச் சூடு நிகழ்வை குறிக்கிறது. இப்படுகொலையில் பதினாறு குடிமக்கள் (ஒன்பது சிறார்களும் நான்கு ஆண்கள் மற்றும் மூன்று பெண்கள்) கொல்லப்பட்டனர். சில உடல்கள் பாதி எரிந்த நிலையில் கண்டெடுக்கப்பட்டன. இதில் ஒரே குடும்பத்தைச் சேர்ந்த பதினொறு உறுப்பினர்கள் அடங்குவர்.  
இப்படுகொலையை செய்ததாக அமெரிக்க இராணுவத்தைச் சேர்ந்த செர்ஜியன்ட் ஒருவர் அமெரிக்க இராணுவ கட்டுப்பாட்டில் கொண்டுவரப்பட்டார். அவ்வீரர் குவைத்திற்கு மார்ச்சு 13, 2012 அன்று கொண்டு செல்லப்பட்டு பின்னர் கான்சாசில் உள்ள இராணுவ தடுப்பு மையத்திற்கு கொண்டு செல்லப்பட்டார்.. மார்ச்சு 16,2012 அன்று அவரது பெயர் அடையாளம் காணப்பட்டது.
# மீடியாவிக்கி:Gadget-ProveItMain.js
# காலை

பகுதியில் பகலும் மற்றொரு பகுதியில் இரவும் உள்ளதை விளக்கும் காட்சி]]
பொது வழக்கில் சூரிய ஒளி பூமியின் ஒரு குறிப்பிட்டப் பகுதியில் உதிக்கின்ற நேரம் அவ்விடத்தில் **காலை** (*morning*) அல்லது
**விடியல்** எனலாம். கிழக்குத் திசையில் சூரியன் உதிக்கின்ற நேரம் முதல் உச்சத்திற்கு வரும் நேரம் வரை உள்ள காலம் பொதுவாகக் காலை எனப்படும்.
# காலை

## ஒரு நாளின் 6 பொழுதுகள்

| பொழுது | மணி |  |
| --- | --- | --- |
| காலை | 6 முதல் 10 மணி வரை |  |
| நண்பகல் | 10 முதல் 14 மணி வரை |  |
| எற்பாடு | 14 மணி முதல் 18 மணி வரை |  |
| மாலை | 18 மணி முதல் 22 மணி வரை |  |
| யாமம் | 22 மணி முதல் 2 மணி வரை |  |
| வைகறை (வைகுறு விடியல்) | 2 மணி முதல் 6 மணி வரை | } |
# மாலை

- கிழக்குத் திசையில் உதிக்கின்ற சூரியன் மேற்குத் திசையில் மறைகிறது, இந்த மறைதல் நேரத்தை, **மாலை** எனலாம்.
- கழுத்தில் அணியக்கூடிய மலர்களால் ஆன தொகுப்பும், **மாலை** எனப்படும்.
- மாலை என்னும் சிற்றிலக்கிய வகை.
- முத்தாரத்தை முத்துமாலை என்பர்.
# பித்திகம்

**பித்திகம்** (காட்டு மல்லிகை) என்னும் மலரைப் பித்திகை என்றும் வழங்கினர். அந்தப் பூவின் வெரிந் (முதுகு) பகுதி சிவப்பாக இருக்கும். இந்தப் பூ மாலையில் மலரும். ஆடவர் பித்திக மாலையைச் சூடிக்கொள்வர்.
:பித்திகம் மலர் பி.எல்.சாமி போன்ற அறியர்கள் காட்டும் படம்.
சங்கப்பாடல்கள் இந்தச் செய்திகளை நமக்குத் தருகின்றன.
- பித்திகைப்பூ அரும்பு சிவப்பாக இருக்கும்.
- மகளிரின் கடைக்கண் மழையில் நனைந்த பித்திக மலரின் முதுகுப் பகுதி சிவந்திருப்பது போல இருக்குமாம்.
- வானம் மூட்டமாக இருந்த காலத்தில் பித்திகப்பூ மணம் விசுவதைக் கொண்டு விளக்கேற்றும் தேரம் வந்துவிட்டது எனத் தெரிந்துகொண்டார்களாம்.
- குறிஞ்சிநிலத் தலைவி தன் ஆயத்தாருடன் மலர்களைக் குவித்து விளையாடிய 99 மலர்களில் பித்திகமும் ஒன்று.
- பித்திக மலர் பசுமையான காம்பு கொண்டது. மலர் குவிந்து விளையாடிய தலைவியைக் கண்ட தலைவன் மார்பில் முத்துமாலையோடு பித்திக மாலையையும் அணிந்திருந்தான்.
- ஆண்மகன் மார்பில் வைரமாலையோடு குளுமையான பித்திகைப்பூ மாலேயையும் அணிவது வழக்கம்.
- பித்திக மலரைப் பறித்து பனையின் பச்சைமடலால் பின்னிய பூக்கூடையில் சேகரிப்பர்.
- உழத்தியர் குருக்கத்திப் பூவையும், பித்திகைப் பூவையும் கலந்து கட்டி அகன்ற வாயுள்ள வட்டி ஏனத்தில் வைத்துக்கொண்டு தெருவில் கூவி விற்பனை செய்வர்.
- இந்திர விழாவில் மாதவி பாடிய கானல்வரிப் பாடலைக் கேட்டுக் கோவலன் பிரிந்தான். நகர நம்பியரோடு திரிந்துகொண்டிருந்தான். இல்லம் திரும்பிய மாதவி கோவனுக்குக் கடிதம் எழுதித் தன் தோழி வயந்தமாலையிடம் கொடுத்து அனுப்பினாள். அந்தக் கடிதத்தை அவள் பித்திகை அரும்பை எழுத்தாணியாகக் கொண்டு தன் மேனியில் பூசியிருந்த செம்பஞ்சுக் குழம்பு மையால் எழுதி அனுப்பினாளாம்.
# பித்திகம்

## இவற்றையும் காண்க

:சங்ககால மலர்கள்
# ஆரி பாட்டர் அண்டு த டெத்லி அலோவ்சு - பாகம் 2 (திரைப்படம்)

**ஆரி பாட்டர் அன்ட் த டெத்லி ஹாலோவ்ஸ் - பாகம் 2** (Harry Potter and the Deathly Hallows – Part 2) என்பது 2011 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 2007 ஆம் ஆண்டு இதே பெயரில் வெளியான நாவலை மையமாக வைத்து 'டேவிட் யேட்ஸ்' என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளார்கள்.  
ஆரி பாட்டர் அண்டு த டெத்லி அலோவ்சு - பாகம் 2 படம் உலகளாவிய 1.342 பில்லியன் டாலர்களை வசூலித்தது, இது உலக அளவில் அதிக வசூல் செய்த மூன்றாவது திரைப்படத் தொடர் ஆகும். இது சிறந்த தயாரிப்பு, சிறந்த ஒப்பனை மற்றும் சிறந்த திரை வண்ணம் போன்ற அகாதமி விருதுகளுக்கு பரிந்துரை செய்யப்பட்டது.
# படிமம்:Cimarron (1931 film) poster.jpg

## சுருக்கம்

original movie poster
# படிமம்:Cimarron (1931 film) poster.jpg

## Fair use சிமார்ரான் (திரைப்படம்)

Though this image is subject to copyright, its use is covered by the U.S. fair use laws because:
1. It's a low resolution copy of a Film Poster / VHS or DVD Cover.
1. It doesn't limit the copyright owner's rights to sell the film in any way, in fact, it may encourage sales.
1. Because of the low resolution, copies could not be used to make illegal copies of the artwork/image.
1. The image is itself a subject of discussion in the article or used in the infobox thereof.
1. The image is significant because it was used to promoted a notable film.
# படிமம்:Cimarron (1931 film) poster.jpg

## Source

1. www.oscar.com
1. Derived from a digital capture (photo/scan) of the Film Poster/ VHS or DVD Cover (creator of this digital version is irrelevant as the copyright in all equivalent images is still held by the same party). Copyright held by the film company or the artist. Claimed as fair use regardless.
# படிமம்:BroadwayMelodyy1929.jpg

## சுருக்கம்

Poster for "த பிராட்வே மெலடி (திரைப்படம்)" (1929)
# படிமம்:BroadwayMelodyy1929.jpg

## Fair use in த பிராட்வே மெலடி (திரைப்படம்)

Though this image is subject to copyright, its use is covered by the U.S. fair use laws because:
1. It's a low resolution copy of a Film Poster / VHS or DVD Cover.
1. It doesn't limit the copyright owner's rights to sell the film in any way, in fact, it may encourage sales.
1. Because of the low resolution, copies could not be used to make illegal copies of the artwork/image.
1. The image is itself a subject of discussion in the article or used in the infobox thereof.
1. The image is significant because it was used to promoted a notable film.
# படிமம்:All Quiet on the Western Front (1930 film) poster.jpg

## சுருக்கம்

Original movie poster
# படிமம்:All Quiet on the Western Front (1930 film) poster.jpg

## Source

Source:www.oscar.com
# படிமம்:All Quiet on the Western Front (1930 film) poster.jpg

## Fair use in ஆல் குவைட் ஆன் த வெஸ்டர்ன் பிரன்ட் (திரைப்படம்)

Though this image is subject to copyright, its use is covered by the U.S. fair use laws because:
1. It's a low resolution copy of a Film Poster / VHS or DVD Cover.
1. It doesn't limit the copyright owner's rights to sell the film in any way, in fact, it may encourage sales.
1. Because of the low resolution, copies could not be used to make illegal copies of the artwork/image.
1. The image is itself a subject of discussion in the article or used in the infobox thereof.
1. The image is significant because it was used to promoted a notable film.